
    Darllen stori i blant â rhesymeg ac adfyfyriad.

Tasg 1

Yn ystod fy mhrofiad PAP darllenais stori i blant Meithrin, Derbyn a Blwyddyn 1 sef y ‘Deg Deinsor Bach’ gan Mike Browlow, Simon Rickerty ac Eurig Salisbury. Dewisais y stori yma am fod y plant yn astudio’r thema deinosoriaid. Fy ngarged SAC yr wythnos yna oedd S3.1.2 sef “Eu bod yn defnyddio'r amcanion addysgu a dysgu hyn i gynllunio gwersi, a dilyniannau o wersi, gan ddangos sut y byddant yn asesu gwybodaeth, sgiliau a dealltwriaeth dysgwyr.” (Llywodraeth Cymru, 2009). Mae’r targed SAC yma yn berthnasol oherwydd roedd angen i mi sicrhau fy mod i yn datblygu geiriau newydd i’r plant ac yn parhau i herio ymhellach.

Nod y plant oedd adnabod gwahanol eirfa newydd a gwrando ar batrymau brawddegau. Meini Prawf Llwyddiant y plant oedd gwrando’n ofalus ar y stori, ymuno i synnai onomatopeia a gwrando ar frawddegau. Roedd fy ngwers yn cynnwys y cwricwlwm Cymreig sef “Defnyddio’r iaith Gymraeg gan roi cyfle i bawb i’w dysgu a’i defnyddio.” (Awdurdod Cymwysterau, Cwricwlwm ac Asesu Cymru, 2003, t.5). Mae’r llyfr yma yn rhoi cyfleoedd i’r plant datblygu ei sgiliau llythrennedd a rhifedd. Y sgil llythrennedd wnaethant ddatblygu oedd “dilyn testunau sy’n cael eu darllen iddynt gan ymateb yn briodol” (Llywodraeth Cymru, 2015). Y sgil rhifedd wnaethant eu datblygu oedd “cymharu a rhoi rhifau yn eu trefn hyd at 10 o leiaf” (Llywodraeth Cymru, 2015).

Tasg 2
https://youtu.be/MHDwqH3F8j0 


Tasg 3

Cyn darllen y stori doeddwn ni ddim yn hyderus iawn oherwydd roeddwn ni ddim yn siŵr sut roedd dosbarth o 47 o blant yn mynd i ymateb i’r stori. Ond ar ôl dechrau darllen y stori roedd y plant yn canolbwyntio ac yn frwdfrydig i ddarganfod beth sy’n digwydd nesaf. Am fod y profiad wedi bod yn un llwyddiannus mae hyn wedi rhoi fwy o hyder i mi ar gyfer y dyfodol. Mae rhannu darllen yn bwysig oherwydd mae’n darparu cyfleoedd dysgu i bob darllenydd ar wahanol lefel yn eich grŵp. (Our Elementary Lives, 2015). Dewisais y llyfr yma oherwydd credaf fod y llyfr yn rhoi cyfleoedd i blant datblygu sgiliau llythrennedd roedd y llyfr yn rhoi cyfleoedd i ddod ar draws geiriau newydd a dysgu ystyrion eiriau. Roedd y llyfr yn caniatáu’r plant i glywed patrymau brawddegau newydd ac ansoddeiriau newydd e.e. “laith”.  Hefyd, mae’r llyfr yn datblygu sgiliau rhifedd, roedd yn rhoi cyfleoedd i’r plant i ail ymweld â’r sgil o rifo o 1-10 a rhoi yn y drefn gywir. Mae’n bwysig for agwedd o rifedd yn cael ei phlethu mewn i bob gwers pan mae’n gyfleus yn yr ysgol gynradd. Cyntunau Llywodraeth Cymru (2017) “The LNF should not replace curriculum provision, but should be used to support and enhance learners’ knowledge of key concepts, subjects and themes” (Llywodraeth Cymru, 2017, t.7).


Yn ystod y wers roedd wahanol agweddau o’r dysgu yn llwyddiannus. Roedd y plant yn awyddus iawn i roi cyfle i ateb cwestiynau a rhoi cyfle i ddyfalu ystyrion eiriau newydd. Pan roeddwn yn holi cwestiynau fel “Beth mae deor yn ei olygu?” roedd bron pob plentyn gyda’i llaw i fyny. Roeddwn yn dewis gwahanol blant i ateb pob tro er mwyn sicrhau fod pob plentyn yn cael cyfle i ateb. Mae cael ymatebion plant yn sicrhau fod barn y plentyn yn cael ei chlywed. Creda wefan ‘The Sutton Trust’ bod gofyn nifer fawr o gwestiynau a gwirio ymatebion pob disgybl yn bwysig. (The Sutton Trust, 2014). Mae cwestiynu a rhoi cyfle i bawb ateb yn bwysig er mwyn ymestyn dealltwriaeth y plant a sicrhau eu bod nhw ar y trywydd cywir mae’n ffordd o asesu plant.


Wrth ddarllen y stori, y peth cadarnhaol arall oedd yr oeddwn yn gwobrwyo ymddygiad da'r plant. Mae hyn yn cysylltu gyda gwaith Skinner, creda Skinner (McLeod, 2018) “Positive reinforcement strengthens a behavior by providing a consequence an individual finds rewarding.” (McLeod, 2018). Trwy wobrwyo plant pan maent yn dangos ymddygiad da yn cael dylanwad arnynt i ailadrodd yr ymddygiad. Roeddwn yn sicrhau fy mod i ddim yn difetha hyder y plant wrth ddweud eu bod ei hatebion yn anghywir. Roeddwn yn gwobrwyo eu hymdrech ac atebion ond weithiau yn cyfieithu ei hatebion o’r Saesneg i’r Gymraeg. Er enghraifft, roedd plant yn ateb cwestiwn “Pam mae ef yn drist?” trwy ddweud “mae ef yn lonely”. Yna ddywedais “da iawn, mae ef yn unig.” Dywedais hyn wrth sicrhau fy mod i yn gwerthfawrogi ei ateb ac wedyn symid ef ymlaen trwy gyflwyno’r gair Cymraeg iddo. Mae hyn yn cysylltu gyda gwaith Bruner sef sgffaldio. Creda Bruner (McLoed, 2018) “Scaffolding involves helpful, structured interaction between an adult and a child with the aim of helping the child achieve a specific goal.” (McLeod, 2018). Mae sgaffaldio yn bwysig i helpu'r plant i symid ymlaen a pharhau i ymestyn ei dealltwriaeth ar gyfer cyrraedd targed.


Pan roeddwn yn addysgu’r wers yr agwedd a oedd ddim mor gadarnhaol oedd fe wnes i ddim gofyn digon o gwestiynau agored i’r plant. Yn ôl Llywodraeth Cymru (2010) “High quality questions lead to high quality talk” (Llyodraeth Cymru, 2010, t.16). Roedd y cwestiynau wnes i holi yn fwy caeedig a doedd dim llawer o gyfleoedd i’r plant i feddwl a defnyddio ei dychymyg. Y cwestiynau caeedig roeddwn yn defnyddio oedd “Pwy ydych chi yn credu yw hwn?”, “Pa fath o ddeinosor yw hwn?” a “Felly, faint sydd ar ôl nawr?”. Er mwyn gael y plant i feddwl yn fwy byddai’n fwy priodol i ddefnyddio cwestiynau mwy agored fel “Beth ydych chi’n credu sydd yn digwydd nesaf?” a “Yn eich barn chi sut y bydd y stori yma yn dod i ben?”. Pe bawn i wedi gofyn cwestiynau agored byddai’r plant wedi datblygu sgil llafaredd sef “mynegi barn ar bynciau cyfarwydd” (Llywodraeth Cymru, 2015).  Yn ôl Llywodraeth Cymru (2010) dylai cwestiynau agored cael ei ddefnyddio bryd bynnag mae’n bosib, er mwyn arwain y plant at drafodaeth. (Llywodraeth Cymru, 2010).


Yn edrych yn ôl ar y wers, agwedd arall bydden ni yn gwella ar adegau oedd disgyblaeth y plant. Er oedd nifer fawr o blant yn y dosbarth roedd rheolaeth y plant yn bwysig iawn. Ar rhai adegau roedd rhai plant yn colli diddordeb ac yn dechrau symid ac edrych o gwmpas. Yn ol Gold a Gibson (2019) dylai athrawon dewis llyfr sydd yn gwahodd y plant i ymateb gyda brwdfrydedd a dealltwriaeth. (Reading Rockets, 2019). Mae hyn yn pwysleisio'r pwysigrwydd o gael stori sydd yn cadw diddordeb pob plentyn, trwy ddefnyddio mynegiant wyneb, lleisiau gwahanol, symudiadau a synau gwahanol. Hefyd roedd rhai plant yn tarfu ar y wers trwy ddweud pethau afraid neu yn gweiddi allan a ddim rhoi cyfle i blant eraill ateb.


Mae yna lawer o bethau fyddai’n cadw’r un fath er mwyn sicrhau dysgu effeithiol yn y dyfodol. Byddaf yn sicrhau fy mod i yn dewis stori addas ar gyfer oedran a gallu’r plant. Dylai’r llyfr herio’r plant ychydig a chyflawni geiriau newydd i’r plant i ymestyn eu dealltwriaeth. Gan wneud y siŵr fod y llyfr yn cynnwys geiriau anghyfarwydd mae hyn yn datblygu sgiliau meddwl y plant. Dylai’r plant cael cyfle i ddyfalu a meddwl am ystyrion eiriau er mwyn iddynt ddysgu’n annibynnol. Er mwyn sicrhau dysgu effeithiol byddaf yn holi amrywiaeth o gwestiynau caeedig ac agored. Mae hyn er mwyn gwneud yn siŵr fod y plant yn deall beth sy’n digwydd, ond hefyd i wneud yn siŵr fod plant yn cael cyfle i feddwl. Mae angen i blant cael rhan yn y trafod, trwy ofyn cwestiynau amrywiol mae hyn yn caniatáu’r plant i ddatblygu sgiliau meddwl a llafar. Yn ôl Estyn (2008) arfer dda o ateb cwestiynau yw bod “mwyafrif yn deall cwestiynau cyfarwydd a ofynnir gan eu hathro/awes, ac mae rhai yn gallu ymateb mewn geiriau, ymadroddion a brawddegau.” (Estyn, 2008, t.25)


Ar gyfer sicrhau fy mod i yn gwella fy nysgu ar gyfer y dyfodol mae yna ychydig o bethau mae angen i mi wella neu wneud yn wahanol. Er mwyn datblygu fy nghwestiynu ymhellach gallaf ddefnyddio’r ‘Tacsonomeg Bloom’, byddai hyn yn rhoi arweiniad i mi ar fathau o gwestiynau i ddefnyddio er mwyn cael y plant i feddwl ar lefel yn uwch wrth ateb cwestiynau. Mae symud lan y siart tacsonomeg bloom yn gorfodi’r plant i feddwl yn ddyfnach ac yn fwy cymhleth cyn iddynt allu symid ymlaen. (Hall, 2016). Er mwyn sicrhau bod dim ymyriad oherwydd disgyblaeth plant byddaf yn tynnu sylw plant at y rheolau’r dosbarth a chytuno rheolau penodol gyda’r plant cyn dechrau. Dywed Llywodraeth Cymru (2010) os mae plant yn cytuno ar reolau a gwerthoedd ar gyfer y dasg mae hyn yn rhoi teimlad o berchnogaeth i’r plant, yna fydd y plant yn fwy tebygol o’u gorfodi. (Llywodraeth Cymru, 2010)

Yn y dyfodol, byddaf yn cynllunio gweithgaredd annibynnol ar gyfer y plant er mwyn asesu eu dealltwriaeth o’r stori. Fe wnaf i sicrhau fod y gweithgaredd yn hwyl i’r plant ond hefyd yn herio nhw ar y lefel cywir. Byddaf yn sicrhau fod y gweithgaredd wedi eu gwahaniaethu’n gywir ar gyfer y dosbarth. Hefyd, mae plant ifanc yn hoff iawn o weld y llyfr stori pan mae rhywun yn darllen, mae hyn yn helpu rhai plant i ddeall beth sy’n digwydd yn y stori. Byddaf yn sicrhau bod pob plentyn yn gallu gweld y llyfr. Tro nesaf, efallai y byddaf yn rhoi’r llyfr i’r plant er mwyn iddynt gyffwrdd ac edrych ar y lluniau ei hunain.

